text: ГЕРБ не допусна депутатите да контролират правителството | glasove.com Новини Гласове
  14.04.2020 19:18 865 преглеждания 4 коментар/а
  ГЕРБ няма никакво намерение да позволи на Народното събрание да упражнява ефективен надзор върху действията и политиките на правителството по време на извънредното положение. Това стана ясно след като управляващите отхвърлиха предложението на БСП да се възстанови редовният парламентарен контрол, който преди кризата се провеждаше всеки петък. Наскоро по искане на мнозинството депутатите се принудиха да отправят въпроси към кабинета само писмено. Това е тромава практика, която не позволява да се получават срочно отговори от изпълнителната власт за мерките, които предприема, в непрекъснато изменящата се кризисна обстановка, пише "Сега".
  В отговор председателят на Народното събрание Цвета Караянчева цитира данни, според които съществена съществена разлика между устния и писмения контрол нямало. И обвини опозицията, че търси само медийния ефект от парламентарната процедура. "Разбирам, че имате нужда да използвате парламентарната трибуна. Никой не ви е забранил това ... Разбира се, че ние като парламент трябва да контролираме министрите, но в момента ситуацията е по-сложна – намираме се в извънредно положение. И един приятелски съвет – имате телевизия, която не е много рейтингова. Участвайте повече в нея, разказвайте повече за отговорите, които министрите дават и може би тогава ще почнат да я гледат всички български граждани. Пожелавам ви го от сърце. Но не всичко е телевизия", обърна се Караянчева към социалистите.
  В защита на правителството се впусна и рекламиращият се като опозиционен политик Веселин Марешки, който определи предложението на БСП като "цирк". "Нищо интересно не чувам, само за пореден път искате да покажете как можете абсолютно безпредметно да похарчите ценно парламентарно време ... Считам за абсолютно безполезно да губим и времето на министрите, след като всеки въпрос може да бъде зададен писмено и да получим отговор", обяви лидерът на "Воля".
  Идеалист на 14.04.2020 в 22:18
  Уважаеми, Госпожи и Господа. Класическото извънредно положение дава право на правителството да управлява с декрети за периода от -до. Няма нужда да се променят закони, и тези промени да останат и след периода на въведения извънреден период. Основните човешки права, които са конституционо закрепени се спазват и през извънредния период. Сега не се знае какво става, защото НС не може да заседава пълноценно. Ако правителството е е излязло от пълномищията си през извънредното положение, после му се търси отговорност.
  БАЙ ХОЙ на 14.04.2020 в 23:01
  ЗАЩО СЛЕД КАТО НИЕ ИЗБИРАМЕ ДЕПУТАТИТЕ НЯМА ПРОЦЕДУРА ПОЗВОЛЯВАЩА ОТЗОВАВАНЕТО НА ДЕПУТАТ ОТ Н.С. ПО ИСКАНЕ НА ИЗБИРАТЕЛИТЕ ???
  observer на 15.04.2020 в 08:56
  Парламентът и така не контролира правителството, доколкото то е на парламентарното мнозинство. А и мнозинството, и правителството са на подчинение на управляващата партия и лично на другаря Бойко Борисов. Ползата от парламента е, че придава демократичен облик на управлението, което в кризисни периоди като сегашния, не се цени особено от народа.